SSP ชนะขายไฟโครงการ “วินด์ฟาร์ม-โซลาร์ฟาร์ม” รวม 170.50 เมกะวัตต์
SSP ได้รับคัดเลือกประมูลขายไฟโครงการพลังงานหมุนเวียนรวมจำนวน 170.50 เมกะวัตต์ แบ่งเป็นวินด์ฟาร์ม จำนวน 16 เมกะวัตต์ และโซลาร์ฟาร์มจำนวน 154.50 เมกะวัตต์
SSP ได้รับคัดเลือกประมูลขายไฟโครงการพลังงานหมุนเวียนรวมจำนวน 170.50 เมกะวัตต์ แบ่งเป็นวินด์ฟาร์ม จำนวน 16 เมกะวัตต์ และโซลาร์ฟาร์มจำนวน 154.50 เมกะวัตต์
6 เม.ย. 2566

ผู้สื่อข่าวรายงานว่า สำนักงานคณะกรรมการกำกับกิจการพลังงาน (สำนักงาน กกพ.) กล่าวว่า ได้ประกาศรายชื่อผู้ยื่นขอผลิตไฟฟ้าที่ผ่านเกณฑ์คะแนนความพร้อมทางด้านเทคนิคขั้นต่ำ ตามเกณฑ์ผ่านหรือไม่ผ่าน (Pass/Fail Basis) ตามระเบียบ กกพ. ว่าด้วยการจัดหาไฟฟ้าจากพลังงานหมุนเวียนในรูปแบบ Feed-in Tariff (FiT) ปี 2565 – 2573 ระยะแรกที่เปิดรับซื้อ 5,203 เมกะวัตต์ ซึ่งมีผู้ผ่านการคัดเลือก จำนวน 175 ราย รวม 4,852.26 เมกะวัตต์เท่านั้น
นายคมกฤช ตันตระวาณิชย์ เลขาธิการสำนักงานคณะกรรมการกำกับกิจการพลังงาน (สำนักงานกกพ.) กล่าวว่า หลังจากกกพ.ประกาศรายชื่อดังกล่าวแล้ว ทางการไฟฟ้าฯ จะมีหนังสือแจ้งให้ผู้ยื่นขอผลิตไฟฟ้าที่ได้รับการคัดเลือกทราบและยอมรับเงื่อนไขการลงนามสัญญาซื้อขายไฟฟ้า ภายในวันที่ 19 เม.ย. 2566 หลังจากนั้นจะมีการลงนามสัญญาซื้อขายไฟฟ้า (PPA) ต่อไป โดยแบ่งเป็นกลุ่มที่ 1 และกลุ่มที่ 2 ที่จะมีการ COD ไม่พร้อมกัน ดังนั้นโครงการที่จะต้อง COD ภายในปี 2567-2568 จะต้องลงนาม PPA ก่อน ซึ่งคาดว่าจะไม่เกินเดือนมิถุนายนนี้”
ทั้งนี้จากการสำรวจข้อมูลเบื้องต้น พบว่า บริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP โดยหนึ่งในผู้ชนะขายไฟโครงการพลังงานหมุนเวียนรวมจำนวน 170.50 เมกะวัตต์ โดยแบ่งเป็นประเภทพลังงานลม (วินฟาร์ม) จำนวน 16 เมกะวัตต์ และประเภทพลังงานแสงอาทิตย์แบบติดตั้งพื้นดิน (โซลาร์ฟาร์ม) จำนวน 154.50 เมกะวัตต์